ตกหนักที่ผู้ลี้ภัย กว่า 10 รัฐในอเมริกา หยุดรับผู้อพยพซีเรีย หวั่นโดนโจมตีเหมือนปารีส
ผู้ว่าการรัฐต่างๆ ในสหรัฐฯ กว่า 10 รัฐ ประกาศ ปิดประตู ยุติรับผู้อพยพจากซีเรียทันที หวั่นสมาชิกกลุ่มไอซิส ฉวยโอกาส ปะปนกับคลื่นผู้อพยพเข้ามาก่อวินาศกรรมในสหรัฐฯ เหมือนกับที่วางแผนส่งมือระเบิดพลีชีพแฝงตัวมากับผู้อพยพเข้ายุโรป เพื่อโจมตีปารีส ,เมื่อ 17 พ.ย. 58 สำนักข่าวต่างประเทศรายงาน ผู้ว่ารัฐต่างๆ ในสหรัฐฯ มากกว่า 10 รัฐ ออกโรงประกาศหยุดรับผู้อพยพจากซีเรียทันที หลังเกิดเหตุโจมตีปารีส เมื่อวันศุกร์ที่ 13 พ.ย. ที่ผ่านมา เป็นเหตุให้มีผู้เสียชีวิตอย่างน้อย 129 ศพ และบาดเจ็บกว่า 350 ราย เพราะมือระเบิดพลีชีพในเหตุก่อการร้ายที่ปารีสอย่างน้อยคนหนึ่ง ได้แอบปะปนมากับบรรดาผู้อพยพเข้ายุโรป โดยนั่งเรือมาขึ้นฝั่งที่เกาะในประเทศกรีซ เพื่อลงมือก่อเหตุโจมตีปารีส,นายริค ซินเดอร์ ผู้ว่าการรัฐมิชิแกน กล่าวว่า ตนได้หยุดรับผู้อพยพรายใหม่แล้ว และทางการรัฐมิชิแกนจะมีการทบทวนในเรื่องนี้ใหม่ ส่วนรัฐต่างๆ ในสหรัฐฯ ที่ยุติการรับผู้อพยพจากซีเรีย แล้ว 17 รัฐ อาทิ อะลาแบมา, เทกซัส, แอริโซนา, อาร์คันซอ, ฟลอริดา, จอร์เจีย, อิลลินอยส์ และ อินเดียนา,ทั้งนี้ ประธานาธิบดีบารัค โอบามา แห่งสหรัฐฯ ได้พยายามเรียกร้องให้ทางการสหรัฐฯ ยกระดับในการมีส่วนร่วมในการช่วยเหลือบรรดาผู้อพยพจากตะวันออกกลาง โดยเฉพาะจากซีเรีย ที่หนีภัยสงครามกลางเมืองในประเทศ หลังจากมีชาวซีเรียกว่าล้านคนอพยพหนีภัยสงครามไปอยู่ในประเทศเพื่อนบ้านและยุโรป ขณะที่ รัฐบาลสหรัฐฯ ได้สัญญาว่าจะรับผู้อพยพชาวซีเรียประมาณ 10,000 คน ในอีก 12 เดือนข้างหน้า
ผู้ว่าการรัฐต่างๆในสหรัฐฯกว่า 10 รัฐ ประกาศปิดประตู ยุติรับผู้อพยพจากซีเรียทันที หวั่นสมาชิกกลุ่มไอซิส ฉวยโอกาส ปะปนกับคลื่นผู้อพยพเข้ามาก่อวินาศกรรมในสหรัฐฯ เหมือนกับที่วางแผนส่งมือระเบิดพลีชีพแฝงตัวมากับผู้อพยพเข้ายุโรป
ก่อการร้ายฝรั่งเศส,ฝรั่งเศส,ปารีส,ก่อการร้าย,ระเบิด,ยิง,ตัวประกัน,สนามกีฬา,ร้านอาหาร,กลุ่มก่อการร้าย,ภาวะฉุกเฉิน,สหรัฐฯ,รัฐ,สหรัฐฯ งดรับผู้อพยพ,ผู้อพยพ,บารัค โอบามา,ผู้อพยพซีเรีย,ข่าว,ไทยรัฐออนไลน์,ข่าวต่างประเทศ